**PAU:n Pasilan Osasto ry tiedottaa7.11.2019**

**Postinjakelun, käsittelyn ja kuljetuksen lakko alkaa maanantaina 11.11. klo 06.00.** Seuraa liiton sivuja <https://www.pau.fi/>

**Postin tes-esitys pitää sisällään myös vuosityöajan lisäämisen kuukaudella.**

**Katso video liiton sivuilta siitä, kuinka työaikasi kasvaisi**: https://www.youtube.com/watch?v=VQKlrTsN9I8

Posti on tiedottanut työpaikoilla lakon vaikutuksista lomaoikeuteen. Tällä yritetään vaikuttaa siihen, että ainakaan ns. pitkälomalaiset eivät osallistuisi maanantaina alkavaan lakkoon. Posti "*unohtaa"* tarkoituksella infossaan kertoa sen, että jos se saa lakon murrettua ja sitä kautta tes-tavoitteensa toteutettua, niin pidemmät vuosilomat poistuvat kokonaan eli niitä ei ole tulevina vuosina lainkaan.

***Posti on jättänyt kertomatta mitä tapahtuu*,** jos emme lakon avulla pysty torppamaan Postin työehtosopimusesityksiä. Työntekijöiden vuosityöaika tulisi kasvamaan noin kuukaudella ja osalla enemmänkin.

**Verrataan ensin kokoaikaista vuosilomalain piirissä olevan työntekijän työaikaa.**

* Työaika tulisi kasvamaan 21 minuuttia päivässä.
* Työaika ”jakelu tessissä” on 8 tuntia päivässä.
* Vuonna 2020 tulee olemaan 222 työpäivää.

222 x 21 minuuttia = 77,5 tuntia.

* Eli vuosityöaika kasvaisi noin *kaksi viikkoa.*
* Tarkastellaan sitten ns. pitkälomaisten vuosityöajan kasvua. Yhdeksän lisälomapäivää häviäisi eli 9 x 8 tuntia = 72 tuntia. Pitkälomalaisten osalta *vuosityöaika kasvaisi melkein kuukauden.*

**Eikä tässä vielä kaikki.**

* ”Jakelu tessissä ”arkipyhät eivät lyhennä työaikaa.
* Vuonna 2020 on yhdeksän arkipyhää, 9 x 8 t = 72 tuntia.
* Kokonaisuudessaan vuosityöaika kasvaisi 149,5 – 221,5 tuntia.

**Kun verrataan kaikkia muita SAK:n liittojen työehtosopimuksia,** niin lähes kaikissa niissä

* lyhennetään työaikalain mukaista 40 viikkotunnin työaikaa joko pekkas-järjestelmällä tai päivittäistä työaikaa lyhentämällä.
* Lähes kaikissa tesseissä arkipyhät lyhentävät työaikaa tai arkipyhiltä maksetaan arkipyhäkorvaus.

**Mitä tekee Posti kun työaika kasvaa kuukaudella ja ylikin?**

Tarvitaan vähemmän työntekijöitä ja tästä seuraa yt:t, jonka seurauksena Posti irtisanoisi ja osa-aikaistaisi työntekijöitä.

Aika kummallinen tilanne tulee eteen, kun maan hallitus yrittää kaikin keinoin kasvattaa työllisten määrää ja valtion 100 % omistama yritys samaan aikaa vähentää työllisten määrää.

**Postin paljon puhuma joustavuus tarkoittaa suomeksi sanottuna sitä, että palkat joustavat alaspäin ja työaika ylöspäin.**

Esko Hietaniemi, liittosihteeri